Súlyos bűn!

„A szemébe néztem, és azt sosem fogom tudni elfelejteni!” Mondta nekem a 17 éves Zombori Petra felidézve azt a napot, amikor végig kellett néznie ahogy egy kegyetlen ember késsel halálra szurkálja a lovát.

Egy évvel ezelőtt Felhő bértartásban élt Érden. A ló gazdája el szerette volna vinni lovát másik lovardába, mert ezen a helyen a lovak ellátása közel sem volt szakszerű. A lovarda tulajdonosának sem végzettsége sem jogosultsága nem volt! Amikor megérkeztek a lovardába Szekerka László éppen Felhőt lovagolta. Miután megmondták neki, hogy el akarják költöztetni a lovat, dühbe gurult és a nála lévő késsel először nyeregből majd a földről is megszúrta a lovat. Mindeközben Petra kérte őt, hogy ne bántsa tovább a lovát, de ez nem változtatott semmin. Az állat ezután belehalt a sérüléseibe. Hívták a rendőrséget és az állatorvost.

A Noé Állatotthon Alapítvány egy segélykérést követően érkezett a helyszínre azon a napon. Ekkor már a ló nem élt, kis gazdája pedig sokkos állapotban volt. A területen további három ló élt akiket elkoboztak és felelős őrzését, a hatóságok az Alapítványra bízták. A helyszínen tartózkodó hatósági állatorvos, Dr Ratkóczi Omár az alábbiakat állapította meg: a lovak rettentően rossz állapotban voltak. Mindegyik éhezett, szomjazott, parazitákkal fertőzött és sebekkel borított volt. A hátukon nyeregtörés nyomai voltak, szájzugukban, zabla okozta sérülések. A gyilkos ellen a három ló egészségére és jóllétére káros tartása és a negyedik ló leölése miatt, állatkínzás bűntettével indult meg az eljárás a tavalyi eset után.

Egy évvel később, 2011.09.09-én Budaörsön került sor a gyilkos elsőfokú tárgyalására, ahol a bírónő nem szabott ki letöltendő börtönbüntetést, ezáltal a tettes szabad ember maradt. Eltiltották ugyan a lovas szolgáltatásoktól 3 évre, de ez nem garancia arra, hogy nem fog újra állatokat bántani. Ez az eset sokakat felháborított. Számos állatvédő egyesület képviselői voltak jelen a bíróság épülete előtt, mint a Noé Állatotthon Alapítvány és a Tetovált Állatmentők Állatvédő Egyesület, ezzel is támogatva a ló fiatal gazdáját. A Bottyán Equus Hungária Közhasznú Alapítvány vezetője Rédei Attiláné Éva csendes demonstrációt szervezett, aminek köszönhetően engedélyt kaptunk, hogy a Bíróság épülete előtt kinyilvánítsuk a véleményünket. Azt hiszem az összes jelenlévő véleménye az, hogy a gyilkos börtönt érdemel és soha többé ne mehessen állatok közelébe. Évi a következőket mondta: Az állatoknak nincsenek ügyvédeik, csak mi állatvédők vagyunk nekik. Az egyetlen megoldás, pedig az összefogás a mi részünkről! Ilyen helyzetekben jelen kell lennünk és hangot kell adnunk a büntetés fontosságának, mert csak akkor van esélyünk az állatkínzók ellen, ha következménye lesz annak, amit tesznek. A lógyilkosoknak és állatkínzóknak meg kell kapniuk a méltó büntetést! Természetesen nem a - szemet szemért - a megoldás, hiszen akkor mi is ugyanolyanokká válunk, mint azok, akiket elítélünk. Nagyon kevesen voltunk jelen, kevés lovas volt, és ez nagyn szomorú’

Zombori Petrának, az áldozatul esett ló gazdájának is az a vélemény, hogy változásra van szükség! Változásra az emberek hozzáállásában, a törvények betartásában és a büntetések kiszabásában!

Reméljük, hogy a másodfokú tárgyaláson már súlyosabb büntetést kap az elkövető!

P.F.